hotchpotch/miracl-hf-unified huggingface dataset:
বারুইপুর পশ্চিম বিধানসভা কেন্দ্র
বারুইপুর পশ্চিম (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪০ নং বারুইপুর পশ্চিম বিধানসভা কেন্দ্রটি বারুইপুর পুরসভা এবং ধপধপি-১, ধপধপি-২, হরিহরপুর, কল্যাণপুর, মল্লিকপুর, শঙ্করপুর-১, শঙ্করপুর-২, মাদারাট, শিখরবালি-১ এবং শিখরবালি-২ গ্রাম পঞ্চায়েত গুলি বারুইপুর সমষ্টি উন্নয়ন ব্লক এর অন্তর্গত।
বারুইপুর পশ্চিম বিধানসভা কেন্দ্রটি ২২ নং যাদবপুর লোকসভা কেন্দ্র এর অন্তর্গত।
২০১১ সালে তৃণমূল কংগ্রেসের বিমান ব্যানার্জী তার নিকটতম প্রতিদ্বন্দ্বী সিপিআই (এম) এর কনক কান্তি পারিয়াকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর রাহুল ঘোষ বারুইপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অরুপ ভদ্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৮ সালের উপনির্বাচনে, সিপিআইএমের ডা. সুজন চক্রবর্তী তৃণমূল কংগ্রেসের অরুপ ভদ্রকে পরাজিত করেন। তৃণমূল কংগ্রেসের অরুপ ভদ্র ২০০১ সালে সিপিআই (এম) এর ডা. সুজন চক্রবর্তীকে ৫টি ভোটে পরাজিত করেন। ১৯৯৬ সালে কংগ্রেসের শোভনদেব চট্টোপাধ্যায় সিপিআইএময়ের ডা. সুজন চক্রবর্তীকে পরাজিত এবং ১৯৯১ সালে সিপিআই (এম) এর হেমেন মজুমদারকে পরাজিত করেন। সিপিআই (এম) এর হেমেন মজুমদার ১৯৮৭ সালে কংগ্রেসের অরূপ ভদ্রকে পরাজিত করেন, ১৯৮২ সালে কংগ্রেসের জলিল এবং ১৯৭৭ সালে কংগ্রেসের রাম কান্ত মন্ডলকে পরাজিত করেন।
১৯৬২ থেকে ১৯৭২ সাল পর্যন্ত বারুইপুর কেন্দ্রটি (এসসি) জন্য সংরক্ষিত ছিল। ১৯৭২ সালে কংগ্রেসের ললিত গায়েন জয়ী হন। সিপিআই (এম) এর বিমল মিস্ত্রি ১৯৭১ সালে জয়ী হন। এসএসপি এর কুমুদ রঞ্জন মণ্ডল ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের শক্তি কুমার সরকার জয়ী হন। ১৯৫৭ এবং ১৯৫১ সালে বারুইপুর যৌথ আসন ছিল। ১৯৫৭ সালে সিপিআই এর খগেন্দ্র কুমার রায়চৌধুরী এবং গঙ্গাধর নস্কর উভয়ই জয়ী হন। স্বাধীন ভারতের প্রথম নির্বাচনে ১৯৫১ সালে, সিপিআইয়ের ললিত কুমার সিনহা এবং কংগ্রেসের আব্দুস শোকুর বারুইপুর কেন্দ্র থেকে জয়ী হন।
বিডি অ্যান্ডারসন
জেমস হেনরি বিডি অ্যান্ডারসন (; জন্ম: ২৬ এপ্রিল, ১৮৭৪ - মৃত্যু: ১১ মার্চ, ১৯২৬) কিম্বার্লীর মেলকামের এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন বিডি অ্যান্ডারসন।
১৮৯৪ থেকে ১৯০৭ সময়কালে ওয়েস্টার্ন প্রভিন্সের পক্ষে প্রথম-শ্রেণীর ক্রিকেটে নিয়মিতভাবে অংশগ্রহণ করতেন। ১৯০৩-০৪ মৌসুমে ব্যক্তিগত সর্বোচ্চ ১০৯ রানের ইনিংস খেলেন। এটিই প্রথম-শ্রেণীর ক্রিকেটে তাঁর একমাত্র সেঞ্চুরি ছিল। এ সেঞ্চুরিটি বর্ডারের উভয় ইনিংসে সংগৃহীত ৫৫ ও ৫২ রানের সম্মিলিত দলীয় সংগ্রহকে ছাঁপিয়ে গিয়েছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন তিনি এবং ঐ একটিমাত্র টেস্টেই দলের অধিনায়কের দায়িত্বে ছিলেন বিডি অ্যান্ডারসন। ১৯০২-০৩ মৌসুমে অস্ট্রেলিয়া দল দক্ষিণ আফ্রিকা সফর করে। ১৮ অক্টোবর, ১৯০২ তারিখে সফরকারীদের বিপক্ষে জোহেন্সবার্গ টেস্টে অভিষেক ঘটে তাঁর। দ্বিতীয় ইনিংসে ব্যক্তিগত সর্বোচ্চ ৩২ রানের ইনিংস খেললেও তাঁর দল বিরাট ব্যবধানে পরাজয়বরণ করেছিল। দলের একমাত্র খেলোয়াড় হিসেবে পরের টেস্টে অংশগ্রহণ করা থেকে বঞ্চিত হয়েছিলেন বিডি অ্যান্ডারসন।
ক্রিকেট খেলার পাশাপাশি রাগবি খেলায় পারদর্শিতা দেখিয়েছেন তিনি। তিনটি রাগবি ইউনিয়ন টেস্টে অংশ নিয়েছেন। ১৮৯৬ সালে ব্রিটিশ লায়ন্স দল দক্ষিণ আফ্রিকা সফরে আসলে তিনি খেলেছিলেন।
১১ মার্চ, ১৯২৬ তারিখে ৫২ বছর বয়সে কেপ প্রদেশের ব্রেডাসডর্পে বিডি অ্যান্ডারসনের দেহাবসান ঘটে।
সামুয়েল গ্রঁদসির
সামুয়েল গ্রঁদসির (জন্ম: ১৪ আগস্ট ১৯৯৬) হলেন একজন ফরাসি ফুটবলার, যিনি ফরাসি ক্লাব আএস মোনাকো ফুটবল ক্লাব এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন।
আরনট গ্রোয়নেভেল্ড
আরনট গ্রোয়নেভেল্ড দানজুমা (জন্ম: ৩১ জানুয়ারি ১৯৯৭) হলেন একজন নাইজেরীয় ফুটবলার, যিনি বেলজীয় ক্লাব ক্লাব ব্রুজ এবং নেদারল্যান্ডস অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। নাইজেরিয়ায় জন্মগ্রহণ করা সত্ত্বেও তিনি নেদারল্যান্ডস অনূর্ধ্ব-২১ দলের প্রতিনিধিত্ব করেন।
গ্রোয়নেভেল্ড ১৯৯৭ সালে নাইজেরিয়ায় জন্মগ্রহণ করেন। তার বাবা হচ্ছে ওলন্দাজ বংশোদ্ভূত এবং মা হচ্ছে নাইজেরীয় বংশোদ্ভূত; তাই তিনি এই দুই দেশের হয়ে প্রতিনিধিত্ব করার যোগ্যতা অর্জন করেন। তিনি ২০১৮ সালে নেদারল্যান্ডস অনূর্ধ্ব-২১ দলের হয়ে খেলার মাধ্যমে আন্তর্জাতিক ক্যারিয়ার শুরু করেন, যেখানে তিনি একজন যুব ফুটবলার হিসেবে খেলেন।
ইয়াকব ব্রুন লারসেন
ইয়াকব ব্রুন লারসেন (জন্ম: ১৯ সেপ্টেম্বর ১৯৯৮) হলেন একজন ডেনীয় ফুটবলার, যিনি জার্মান ক্লাব বরুসিয়া ডর্টমুন্ড এবং ডেনমার্কের বয়সভিত্তিক দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১৬ গ্রীষ্মকালীন অলিম্পিকে ডেনমার্কের প্রতিনিধিত্ব করেছেন।
২০১৬ সালে, রিউ দি জানেইরুতে অনুষ্ঠিত ২০১৬ গ্রীষ্মকালীন অলিম্পিকের জন্য ব্রুন লারসেন ডেনমার্ক অলিম্পিক দলে স্থান পান।
হাসান আলী সরকারি উচ্চ বিদ্যালয়
চাঁদপুর হাসান আলী সরকারি উচ্চ বিদ্যালয় চাঁদপুর শহর, বাংলাদেশ-এর কেন্দ্রে চাঁদপুর-কুমিল্লা মহাসড়কের পাশে অবস্থিত একটি উচ্চ বিদ্যালয়।
বিদ্যালয়টি প্রখ্যাত জমিদার ও লোকহিতৈষী হাসান আলী কর্তৃক ১৮৮৫ সালে প্রতিষ্ঠিত হয়, যিনি পাশের লক্ষ্মীপুর জেলা থেকে এসেছিলেন। এই স্কুলটি যখন প্রতিষ্ঠিত হয়, তখন রানী ভিক্টোরিয়ার সিলভার জুবিলি (রজতজয়ন্তী) ঘটেছিল, তাই স্কুলটির নাম চাঁদপুর হাসান আলী জুবিলি হাই স্কুল রাখা হয়েছিল। কিন্তু এখন চাঁদপুর হাসান আলী সরকারি উচ্চ বিদ্যালয় হিসাবে পরিচিত। অতীতে, বালক এবং বালিকা উভয়কেই শিক্ষা দেওয়া হত। কিন্তু দিনে দিনে ছাত্র সংখ্যা বেড়েছে। ১৭০০ সালে জমিদার মারহুম আহমেদ রাজা চৌধুরী সরকারী মহিলা কলেজের স্থানে একটি মুসলিম হোস্টেল প্রতিষ্ঠা করেন। অপরদিকে, নবকান্ত মুখপাধ্যায় জোড় পুকুর পাড়ে একটি হিন্দু হোস্টেল প্রতিষ্ঠা করেন। এখন মুসলিম হোস্টেলটি চাঁদপুর সরকারি মহিলা কলেজের হোস্টেল হিসাবে ব্যবহার করা হয় ও হিন্দু হোস্টেলটি স্কুলটির একমাত্র হোস্টেল হিসাবে ব্যবহৃত হয়।
স্কুলটি সরকারি স্কুলে পরিণত হয়েছিল। পহেলা মে ১৯৬৯ সালে। স্কুলটি চাঁদপুর শহরের প্রাচীনতম এবং চট্টগ্রাম বিভাগের ৫ম প্রাচীনতম হিসাবে পরিচিত। স্কুলটির বিস্তারিত ইতিহাস এম. আবদুল হামিদ মজুমদার (এমএ, এম.এড, এলএল.বি) লিখেছেন, যিনি ১৯৪৯-১৯৭২ সাল পর্যন্ত স্কুলের প্রধান শিক্ষক হিসাবে দায়িত্ব পালন করেছিলেন। স্কুলটি ২০১২ সালের ডিসেম্বরে ১২৫ বছরের বার্ষিকী উদযাপন করেছিল। স্কুলটি দেশের উল্লেখযোগ্য শিক্ষক, নাগরিক নেতৃবৃন্দ এবং প্রশাসক তৈরি করেছে।
স্কুলটির প্রতিষ্ঠার পর থেকে স্কুলটি ৩৪ বছর পর্যন্ত কালী বাড়ির কাছে অবস্থিত ছিল। ১৯১৯-এ, স্কুলটি এটির বর্তমান অবস্থানে আনা হয়। সেই পর্যায়ে স্কুলটি দুই তলা বিশিষ্ট লাল ইটের ভবন ছিল। বর্তমানের তিনতলা হলুদ ভবনটি প্রায় ২০ বছরের পুরোনো। এই স্কুলটিতে ২০১১ সালে একটি সরকারি কলেজ স্থাপনে প্রস্তাব করা হয় হাসান আলী সরকারি উচ্চ বিদ্যালয় ও কলেজ।
এই স্কুলটি অনেক কার্যক্রম অংশ নেয়। যেমন-
এই স্কুলের একজন ছাত্র ওয়ার্ল্ড স্কাউট জাম্বোরি-এ প্রতিনিধি হিসেবে অংশ নেন। সে হচ্ছে বাংলাদেশের একমাত্র ছাত্র যে সুইডেন -এ ওয়ার্ল্ড স্কাউট জাম্বোরিতে অংশ নেয়।
এই স্কুলটিতে দুটি সমৃদ্ধ লাইব্রেরি আছে। একটি বিশ্ব সাহিত্য কেন্দ্র-ব্র্যাক লাইব্রেরি যোগ করেছে এবং অন্য একটি স্কুল এর নিজস্ব লাইব্রেরি। এই লাইব্রেরির মধ্যে ২৫,০০০ বই আছে। এটি বাংলাদেশের বৃহত্তম স্কুল লাইব্রেরি।
অতীতে, বালক এবং বালিকা উভয়ই এই স্কুলে পড়াশোনা করেছে, কিন্তু এখন এটি কেবল বালকদের জন্য। ২১০০ শিক্ষার্থী এখানের সর্বোচ্চ সংখ্যা।
এবং হিমু...
নন্দিত কথাসাহিত্যিক হুমায়ূন আহমেদের জনপ্রিয় উপন্যাস ধারাবাহিকগুলোর মধ্যে হিমু অন্যতম। নব্বই দশকে হিমুর প্রথম উপন্যাস "ময়ূরাক্ষী" প্রকাশিত হয়। প্রাথমিক সাফল্যের পর "হিমু" চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। এবং হিমু উপন্যাসটি হিমু চরিত্রের ৫ম উপন্যাস।
বইটি ১৯৯৫ সালের বইমেলায় প্রকাশিত হয়। বইটির প্রকাশনা সংস্থাঃ সময় প্রকাশন, ৩৮/২ ক বাংলাবাজার, ঢাকা।
হিমু মূলত একজন বেকার যুবক; যার আচরণে বেখেয়ালী, জীবনযাপনে ছন্নছাড়া ও বৈষয়িক ব্যাপারে সম্পূর্ণ উদাসীন ভাব প্রকাশ পায়। চাকরির সুযোগ থাকলেও সে চাকরি কখনো করে না বলেই সে বেকার। তার অস্বাভাবিক চরিত্রের মধ্যে সে হলুদ পাঞ্জাবী পরে খালি পায়ে রাস্তাঘাটে দিন-রাত ঘুরে বেড়ায় এবং মাঝে মাঝে ভবিষ্যৎবাণী করে মানুষকে চমকে দেয়। উদাসীন হিমু একবিংশ শতাব্দীর প্রথম দশকের বাঙ্গালী তরুণদের ব্যাপকভাবে অনুপ্রাণিত করেছিল।রাত একটা; হিমু হেঁটে চলেছে রাস্তায়। তাঁর প্রচণ্ড খিদে পেয়েছে কিন্তু সে পড়েছে রূপার দেয়া পকেটবিহীন পাঞ্জাবী। এক সময় সে তাঁর ফুফুর বাড়িতে যায়। সেখানে গিয়ে দেখে মাছের কাটা ফুটায় তাঁর ফুফাত ভাই বাদল না খেয়ে রয়েছে। বাদলের বিশ্বাস একমাত্র হিমুই পারে তাঁর কাটা দূর করে দিতে। এক পর্যায়ে বাদলের কাটা দূর করে হিমু কিন্তু হিমুর কারণেই যে তা হয়েছে অবিশ্বাস করে ইরা। বাদল চায় একদিনের জন্য হলেও যেন ইরা হিমু হয়ে যায়।
একদিন হিমুর সাথে দেখা হয় রেশমা খালার। তাঁরও রয়েছে এক সমস্যা। সে নাকি তাঁর মৃত স্বামীকে দেখতে পায়।
অন্যদিকে ম্যাসে তাঁর পাসের রুমের বদরুল সাহেবের চাকরী নেই কয়েক মাস। বদরুল সাহেব তাঁর ছোটবেলার বন্ধু ইয়াকুব সাহেবের কাছে যায় চাকরীর জন্য কিন্তু সে তাকে চাকরী দেয় না। হিমু তাঁর চাকরীর জন্য রূপাকে বলে। রূপা ঠিকই চাকরী যোগার করে বদরুল সাহেবের জন্য কিন্তু প্রথমে ইয়াকুব সাহেবের কাছে চাকরী না পাওয়ায় সে অসুস্থ হয়ে পড়ে। ডাক্তার বলে ৫০-৫০ চান্স। বদরুল সাহেবকে হাসপাতালে রেখেই হাঁটতে বেরোয় হিমু তাঁর পাশে থাকে ইরা। তাঁর হাত ধরতে চায় ইরা।
কিন্তু হিমুরা কখনো কারো হাত ধরে না।
দশজন
নন্দিত কথাসাহিত্যিক হুমায়ূন আহমেদের ১০টি উপন্যাস নিয়ে দশজন বইটি ২০০৯ সালে প্রকাশিত হয় 
। বইটির প্রচ্ছদ ও অলংকরণ করেন ধ্রুব এষ।
বইটির গ্রন্থস্বত্ব © : মেহের আফরোজ শাওন
বইটির প্রকাশকঃ মোহাম্মাদ শাহাদাত হোসেন
প্রকাশনা সংস্থাঃ অন্বেষা প্রকাশন, ৯ বাংলাবাজার, ঢাকা।
অক্ষর বিন্যাসঃ খোরশেদ আলম সবুজ
মুদ্রণঃ আর এস প্রিন্টিং প্রেস, ৫৯/৩/৪ পুরানা পল্টন, ঢাকা।
আমেরিকা পরিবেশকঃ মুক্তধারা, জ্যাকসন হাইট, নিউইয়র্ক।
যুক্তরাজ্য পরিবেশকঃ সঙ্গীতা লিমিটেড, ২২ ব্রিক লেন, লন্ডন। 
হুমায়ূন আহমেদ তার এই বইটি উৎসর্গ করেন বেগম তহুরা আলীকে। উৎসর্গপত্রে তিনি লেখেনঃ
বইটিতে নিচের দশটি উপন্যাস রয়েছে।
সুজান সার‍্যান্ডন
সুজান সার‍্যান্ডন () নামে পরিচিত সুজান অ্যাবিগেল টমালিন (; জন্ম: ৪ অক্টোবর ১৯৪৬) হলেন একজন মার্কিন অভিনেত্রী ও সমাজকর্মী। তিনি একটি করে একাডেমি পুরস্কার, বাফটা পুরস্কার, স্ক্রিন অ্যাক্টরস গিল্ড পুরস্কার ও দুটি দাভিদ দি দোনাতেল্লো অর্জন করেছেন এবং ছয়টি প্রাইমটাইম এমি পুরস্কার ও নয়টি গোল্ডেন গ্লোব পুরস্কারের মনোনয়ন লাভ করেছেন। অভিনয়ের পাশাপাশি তিনি তার সামাজিক ও রাজনৈতিক কর্মকাণ্ডের জন্য বিশেষভাবে পরিচিত। তিনি ১৯৯৯ সালে ইউনিসেফের শুভেচ্ছা দূত নিযুক্ত হন এবং ২০০৬ সালে অ্যাকশন অ্যাগেইনস্ট হাঙ্গার হিউম্যানিটারিয়ান অ্যাওয়ার্ড লাভ করেন।
সার‍্যান্ডন ১৯৭০ সালে "জো" চলচ্চিত্র দিয়ে তার অভিনয় জীবন শুরু করেন এবং পরে "আ ওয়ার্ল্ড অ্যাপার্ট" (১৯৭০-৭১) সোপ অপেরায় অভিনয় করেন। ১৯৭৪ সালে তিনি টিভি চলচ্চিত্র "এফ. স্কট ফিট্‌জেরাল্ড অ্যান্ড 'দ্য লাস্ট অব দ্য বেলেস"'-এ জেল্ডা ফিট্‌জেরাল্ডের যুবতী বয়সের চরিত্রে এবং ১৯৭৫ সালে জনপ্রিয় কাল্ট চলচ্চিত্র "দ্য রকি হরর পিকচার শো"-এ অভিনয় করেন। তিনি "আটলান্টিক সিটি" (১৯৮০), "থেলমা অ্যান্ড লুইস" (১৯৯১), "লরেঞ্জোস অয়েল" (১৯৯২) ও "দ্য ক্লায়েন্ট" (১৯৯৪) চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং "ডেড ম্যান ওয়াকিং" (১৯৯৫) ছবিতে অভিনয় করে একাডেমি পুরস্কার ও স্ক্রিন অ্যাক্টরস গিল্ড পুরস্কার লাভ করেন। এছাড়া তিনি "দ্য ক্লায়েন্ট" ছবিতে তার কাজের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার লাভ করেন। তার অন্যান্য উল্লেখযোগ্য চলচ্চিত্র হল "প্রিটি বেবি" (১৯৭৮), "দ্য হাঙ্গার" (১৯৮৩), "দ্য উইচেস অব ইস্টউইক" (১৯৮৭), "বুল ডারহাম" (১৯৮৮), "হোয়াইট প্যালেস" (১৯৯০), "লিটল উইমেন" (১৯৯৪), "স্টেপমম" (১৯৯৮), "এনচেন্টেড" (২০০৭), "দ্য লাভলি বোনস" (২০০৯), "ট্যামি" (২০১৪), "দ্য মেডলার" (২০১৫), এবং "আ ব্যাড মমস ক্রিসমাস" (২০১৭)।
মেঘালয় উপযুগ
মেঘালয় উপযুগ ভূবৈজ্ঞানিক সময় মাপনী অনুযায়ী পৃথিবীর ভূবৈজ্ঞানিক ইতিহাসের সাম্প্রতিকতম উপযুগ। এটি চতুর্থী মহাযুগের অন্তর্ভুক্ত সাম্প্রতিকতম যুগ তথা পূর্ণ নবযুগ গঠনকারী তিনটি উপযুগের মধ্যে সাম্প্রতিকতম উপযুগ। মেঘালয় উপযুগটির বৈশ্বিক প্রমিত সীমানানির্দেশক শিলাস্তর খণ্ড ও বিন্দুটি উত্তর-পূর্ব ভারতের মেঘালয় রাজ্যের খাসি পাহাড় অঞ্চলের মমলু গুহাতে অবস্থিত। মমলু গুহাটি ভারতের দীর্ঘতম ও গভীরতম গুহাগুলির একটি বিধায় উপযুগগুলির রূপান্তরের রাসায়নিক চিহ্নাদি এখানে সুন্দরভাবে সংরক্ষিত হয়েছে। কানাডার লোগান পর্বতের একটি বরফ মজ্জাকে এই উপযুগের বৈশ্বিক সহায়ক সীমানানির্দেশক শিলাস্তর হিসেবে নির্বাচন করা হয়েছে।
মেঘালয় উপযুগটি বর্তমান সময়ের প্রায় ৪২৫০ বছর আগে, অর্থাৎ আনুমানিক ২২৫০ খ্রিস্টপূর্বাব্দে শুরু হয়। উপযুগটি প্রায় ২০০ বছর স্থায়ী একটি বিশ্বব্যাপী খরার মাধ্যমে শুরু হয়। এই খরাটি পূর্ণ নবযুগের সবচেয়ে গুরুতর জলবায়ুগত ঘটনাগুলির একটি ছিল। খরাটি প্রাচীন মিশর, প্রাচীন গ্রিস, প্রাচীন সিরিয়া, কানান, মেসোপটেমিয়া, সিন্ধু ও ইয়াংসে নদীর সভ্যতার উপর প্রভাব ফেলে এবং সম্ভবত মিশরের প্রাচীন রাজ্য, মেসোপটেমিয়ার আক্কাদীয় সাম্রাজ্য, লিয়াংচু সভ্যতা ও সিন্ধু নদ সভ্যতার পতন ঘটায়। সম্ভবত এই খরার কারণেই ইন্দো-ইউরোপীয় ভাষাভাষী জাতির লোকেরা ভারতীয় উপমহাদেশে প্রবেশ করে।
আন্তর্জাতিক স্তরবিজ্ঞান কমিশন ২০১৮ সালের জুলাই মাসে মেঘালয় উপযুগটিকে আনুষ্ঠানিকভাবে স্বীকৃতি দেন।
চার্লটন হেস্টন
চার্লটন হেস্টন (; জন্ম: জন চার্লস কার্টার, ৪ অক্টোবর ১৯২৩ - ৫ এপ্রিল ২০০৮) ছিলেন একজন মার্কিন অভিনেতা ও রাজনৈতিক কর্মী। হলিউডের তারকা অভিনেতা হেস্টন তার ৬০ বছরের অভিনয় জীবনে এক শতাধিক চলচ্চিত্রে অভিনয় করেছেন। তিনি মহাকাব্যিক "দ্য টেন কমান্ডমেন্টস" (১৯৫৬) চলচ্চিত্রে মোজেস চরিত্রে অভিনয় করে তার প্রথম সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ১৯৫৯ সালে তিনি "বেন-হার" চলচ্চিত্রে নাম ভূমিকায় অভিনয় করে শ্রেষ্ঠ অভিনেতার জন্য একাডেমি পুরস্কার অর্জন করেন। পরবর্তীকালে তিনি "টাচ অব ইভল" (১৯৫৮), "এল সিড" (১৯৬১), "প্ল্যানেট অব দ্য এপস" (১৯৬৮), "দ্য গ্রেটেস্ট শো অন আর্থ" (১৯৫২), "সিক্রেট অব দি ইনকাস" (১৯৫৪), "দ্য বিগ কান্ট্রি" (১৯৫৮) এবং "দ্য গ্রেটেস্ট স্টোরি এভার টোল্ড" (১৯৬৫) চলচ্চিত্রে অভিনয় করেন।
খাবিব নুরমাগোমেডোভ
খাবিব আব্দুলমানাপোভিচ নুরমাগোমেডোভ (; ; জন্ম সেপ্টেম্বর ২০, ১৯৮৮) হলেন একজন রুশ মিক্সড মার্শাল তারকা যিনি একজন আভার বংশধর। নুরমাগোমেডোভ হলেন, কম্বাট সাম্বো-এর দুইবারের বিশ্ব চ্যাম্পিয়ন। তিনি বর্তমানে মোট ২৬টি বিজয় নিয়ে মিক্সড মার্শালআর্টসে সবচেয়ে বেশি সময় ধরে অপরাজেও খেলোয়াড়ের রেকর্ডটি বহন করেন, এছাড়াও তিনি প্রথম রুশ এবং প্রথম মুসলিম খেলোয়াড় জিনি জনপ্রিয় মার্কিন মিক্সড মার্শাল আর্টস প্রতিযোগিতা ইউএফসি-এর শিরোপা জিতেছেন। তিনি আধিপত্বকারী ইউএফসি লাইটওয়েট শিরোপাধারী। ২০১৮ সালের ৬ই আগষ্টের হিসাব অনুযায়ী, তিনি ইউএফসির করা ইউএফসি পাউন্ড-ফর-পাউন্ড তালিকায় সেরা ৮ নম্বরে অবস্থান করছেন।
খাবিব নুরমাগোমেডোভের জন্ম, ২০ সেপ্টেম্বর ১৯৮৮, রাশিয়ার শাসনাধীন আধুনিক ডেগেস্টান-এর প্রশাসনিক অঞ্চল টিসুমাডিন্সকি ডিসট্রাক্ট-এ অবস্থিত গ্রামে, তার শৈশবকালে রাজ্যের রাজধানী মাখামাখাচাখালা'তে চলে আসার পূর্বে সেখানেই বসবাস করেন, এর পরবর্তীতে তার বয়োজ্যেষ্ঠকালীন সময়ে ইউক্রেন-এর রাধধানী কিয়েভ-এ চলে আসেন এবং সেখানে অতিবাহিত করেন, যেখানে তিনি কম্বাট ডাব্রোরে প্রশিক্ষন গ্রহণ করেন। তিনি তার তিন সহোদরদ্বয়ের মধ্যে দ্বিতীয়, যার মধ্যে বড় ভাই মাগোমেড এবং বোন আমিনা সমেত। তার বাবার পরিবার টিসুমাডিন্সকি ডিসট্রিক্ট-এর গ্রাম থেকে কিরোভোল নামক গ্রামীন জনপদে চলে আসেন, যেখানে তার বাবা তাদের দু'তলা বাড়িটির নিচতলাটিকে একটি জিমে রুপান্তর করেন। নুরমাগোমেডোভ তার পরিবারিকভাবে তার সহোদরদ্বয় এবং তার চাচাতো ভাইবোনের সাথে বেড়ে উঠেন। জিমে তিনি যখন ছাত্রদের প্রশিক্ষনরত অবস্থায় দেখে তখন থেকেই তার মার্শালআর্টসের প্রতি আগ্রহ জন্মে।
তিনি খুব অল্প বয়স থেকেই কুস্তি খেলা শুরু করেন, যেটি ডেগেস্টানের প্রায় সকল শিশুদের সাথে প্রচলিত ছিলো: তিনি মাত্র আট বছর বয়সে তার বাবা আব্দুলমানাপ নুমাগোমেডোভের অভিভাবকত্বে তা শুরু করেন। একজন চটপটে ক্রিয়াবিদ এবং সোভিয়েত সেনাবাহিনী-এর একজন অভিজ্ঞ সদস্য, সামরিক বাহিনীতে জুডো এবং সাম্বো-এর প্রশিক্ষন চলাকালীন সময়ের আগে তার বাবাও খুব কম বয়স থেকেই কুস্তি শুরু করেছিলেন। ২০০১ সালে, তার পরিবার মাছাচাখারায় চলে আসে, যেখানে তিনি মাত্র ১২ বছর বয়সে কুস্তি এছাড়াও ১৫ বছর বয়সে জুডো প্রশিক্ষন পান। তিনি মাত্র ১৭ বছর বয়সে তার বাবার অধীনে কম্বাট প্রশিক্ষন নেয়া শুরু করেন।
খাবিব নুরমাগোমেডোভ, ২০০৮ সালের সেপ্টেম্বর মাসে পেশাদার মিডিয়াম মার্শালআর্টে প্রথম বারের মত খেলতে নামেন, এবং এই এক মাসের মধ্যে খুব তারাতারিই চারটি জয় প্রণীত করেন। অক্টোবর ১১ তারিখে তিনি রাশিয়ার রাজধানী মস্কোতে আয়োজিত প্রতিযোগিতা, ইনেহুয়াল আট্রিয়াম কাপ টুর্নামেন্টে তার তিনজন প্রতিপক্ষকে পরাজিত করে বিজয়ী হন। এর পরবর্তী তিন বছরেরও বেশি সময় ধরে তিনি অপরাজেও থাকেন, যেখানে তিনি ১২ জন প্রতিপক্ষের থেকে ১১ জনকে শেষ করেন।
২০১৮ সালের ৩রা আগষ্ট শুক্রবারে, ঘোষণা করা হয় যে, নুরমাগোমেডোভ তার ইউএফসি লাইটওয়েট শিরোপাটি ধরে রাখার জন্য একই বছরের ৬ই অক্টোবর যুক্তরাষ্ট্রের নেভাডা রাজ্যের লাস ভেগাস শহরে অনুষ্ঠিত হতে যাওয়া ইউএফসি ২২৯ নম্বর সমরে জনপ্রিয় যোদ্ধা কনর ম্যকগ্রেগর-এর সাথে মুখোমুখি হতে যাচ্ছেন।
২০১৩ সালের জুন মাসে, নুরমাগোমেডোভ বিয়ে করেন। তার একটি কন্যা এবং একটি পুত্র সন্তান রয়েছে। তিনি রাশিয়ান ফুটবল ক্লাব আঞ্জহি মাখাচকালা এবং জনপ্রিয় স্পেনীয় ফুটবল ক্লাব রিয়াল মাদ্রিদ এরসাথে রাশিয়ান জাতীয় ফুটবল দল এর ভক্ত।
মিরর সিন্ড্রোম
মিরর সিন্ড্রোম বা ট্রিপল এডিমা বা ব্যাল্যান্টিন সিন্ড্রোম একটি বিরল ব্যাধি যা সাধারণত গর্ভবতী মহিলাদের উপর প্রভাব ফেলে থাকে। এটি মাতৃত্বকালীন প্রি-এক্লাম্পসিয়া (প্রাক-সন্ন্যাস রোগ) সাথে ভ্রূণ এবং প্লেসেন্টাল হাইড্রপস এর অস্বাভাবিক সম্পর্ককে বোঝায়।
"মিরর সিন্ড্রোম" নামটি মাতৃত্বকালীন এডিমা এবং ফিটাল হাইড্রপসের মধ্যে থাকা সাদৃশ্যকে বোঝায়। ১৮২৯ সালে জন উইলিয়াম ব্যাল্যান্টিন প্রথম এই বিরল ব্যাধির বর্ণনা দেন।
প্রসবজনিত নানাবিধ সমস্যা যথা -আরএইচ-আইসোইমিউনিযেশন, ফিটাল ইনফেকশন (ভ্রূণে সংক্রমণ), মেটাবোলিক ডিজঅর্ডার (বিপাকীয় রোগ), এবং ফিটাল ম্যালফর্মেশন এর মত ইমিউনোলজিক্যাল ডিজঅর্ডার (রোগপ্রতিরোধ ব্যবস্থার বিশৃঙ্খলা জনিত রোগ) এই রোগের কারণ হতে পারে।
যে সকল মহিলা জন্মসূত্রে ডবল আলফা থ্যালাসেমিয়ার বৈশিষ্ট্য (প্রধানত আলফা থ্যালাসেমিয়া) এর অধিকারী তাদের ভ্রূণে হিমোগ্লোবিন বার্টস রোগের জীবাণু থেকে থাকে এবং মাতৃত্বের কারণে ভ্রূণে যে পরিবর্তন দেখা দেয় তার ফলে ব্যাল্যান্টিন সিন্ড্রোম দেখা দেয়।
ব্যাল্যান্টিন সিন্ড্রোমের রোগনিরুপণ প্রক্রিয়া এখনও অজানা রয়েছে।
ব্যাল্যান্টিন সিন্ড্রোমের বেশ কিছু বৈশিষ্ট্য রয়েছে:ভ্রূণে সাধারণত তরল পদার্থ ধারণ সম্পর্কিত যার মাঝে অ্যাসিটস এবং পলিহাইড্র্যামনিয়োস রয়েছে। ফিটাল হাইড্রপস একটি গুরুত্বপূর্ণ এবং সম্ভবত মারাত্মক ভ্রূণ রোগ রয়েছে বলে উল্লেখ করে।
এটি টুইন-টু-টুইন ট্রান্সফিউশন সিন্ড্রোম এর সাথে যুক্ত হতে পারে।
যদিও ব্যাল্যান্টিন সিন্ড্রোমের সঠিক রোগনিরুপণ প্রক্রিয়াটি জানা যায়নি, তবে অনেক লেখক ইউরিক এসিড এর মাত্রা, অ্যানিমিয়া এবং হেমোলিসিস ছাড়া হেমেটোক্রিট স্বল্পতাকে উল্লেখ করেছেন।
ব্যাল্যান্টিন সিন্ড্রোম এবং প্রিএক্লাম্পসিয়ার নির্ণয়ের মধ্যে পার্থক্য অত্যন্ত কম (না থাকায়) বিষয়টি ঘিরে বেশ বিতর্ক রয়েছে। অত্যন্ত গুরুতর ফিটাল হাইড্রপ্স ভ্রূণের ক্ষতি করতে পারে, এই ক্ষতির পরিমাণ যখন বেশি হলে ব্যাল্যান্টিন সিন্ড্রোমের কারণ হতে পারে। এবং সিন্ড্রোমটি শুধুমাত্র ফিটাল-প্লেসেন্টাল রোগ বিস্তৃতির প্রকাশ মাত্র। প্ল্যাটলেট গণনা, অ্যাসপারেট ট্রান্সামিনেজ, অ্যালানাইন ট্রান্সামিনেজ, এবং হ্যাপ্টোগ্লোবিন সাধারণত অনাক্রান্ত থাকায় মিরর সিন্ড্রোমকে এইচইএলএলপি সিন্ড্রোম থেকে আলাদা করা যেতে পারে।
বেশিরভাগ ক্ষেত্রে ব্যাল্যান্টিন সিন্ড্রোমের ফলে ভ্রূণ বা নবজাতকের মৃত্যু ঘটে এবং বিপরীতে, মাতৃত্ব জনিত বিষয়টি প্রিএক্লাম্পসিয়ার মধ্যেই সীমাবদ্ধ
বিশ্ব ট্রমা দিবস
বিশ্ব ট্রমা দিবস
প্রতি বছর ১৭ ই অক্টোবর বিশ্ব ট্রমা দিবস পালন করা হয়।
ট্রমা বলতে বোঝায় "শরীরে বা মনে সৃষ্ট কোন আঘাত"। যেমন - পথ দুর্ঘটনা, আগুন লাগা, পুড়ে যাওয়া, হিংস্রতা, নারী, শিশু ও বয়ষ্কদের প্রতি শারীরিক বা মানসিক নির্যাতন।
এই রকম বিভিন্ন দুর্ঘটনায় আহত মানুষের চিকিৎসা ও সেবায় সচেতনতা সৃষ্টির লক্ষ্যে এই দিবসটি পালন করা হয়।
বিশ্বস্বাস্থ্য সংস্থার পরিসংখ্যানে জানা গেছে, প্রতি বছর বিশ্বে প্রায় ১২ লাখ মানুষ দুর্ঘটনায় নিহত হয়। আহত হয় পাঁচ কোটিরও বেশি মানুষ। উন্নয়নশীল দেশে ৫০ শতাংশ মানুষ সড়ক দুর্ঘটনায় মারা যায়। আহত এসব মানুষের সেবা নিয়ে সচেতনতা বাড়ানোর লক্ষ্যে বিভিন্ন সামাজিক ও সাংস্কৃতিক সংগঠন বিশ্ব ট্রমা দিবস পালন করছে। কিন্তু দুখেঃর বিষয় হল কয়েকটি সামাজিক ও সাংস্কৃতিক সংগঠনের আয়োজনেই সীমাবদ্ধ থাকে দিবসটি।
ক্যানিং পশ্চিম বিধানসভা কেন্দ্র
ক্যানিং পশ্চিম (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৮ নং ক্যানিং পশ্চিম (এসসি) বিধানসভা কেন্দ্রটি ক্যানিং-১ সমষ্টি উন্নয়ন ব্লক এবং নারায়ণপুর গ্রাম পঞ্চায়েত ক্যানিং-২ সমষ্টি উন্নয়ন ব্লক এর অন্তর্গত।
ক্যানিং পশ্চিম বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১১ সালে, তৃণমূল কংগ্রেসের শ্যামল মণ্ডল তার নিকটতম প্রতিদ্বন্দ্বী সিপিআই (এম) এর জয়দেব পুরকাইতকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) এর দ্বিজপদ মণ্ডল ক্যানিং ওয়েস্ট (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের গোবিন্দ চন্দ্র নস্করকে পরাজিত করেন। ২০০১ সালে তৃণমূল কংগ্রেসের প্রতিনিধিত্বকারী গোবিন্দ চন্দ্র নস্কর সিপিআই (এম) এর বিমল মিস্ত্রিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিমল মিস্ত্রি ১৯৯৬ এবং ১৯৯১ সালে ভাস্কর সিনহাকে পরাজিত করেন। কংগ্রেসের গোবিন্দ চন্দ্র নস্কর ১৯৮৭ সালে সিপিআই (এম) এর চিত্তরঞ্জন মীরধা পরাজিত করেন। সিপিআই (এম) এর চিত্তরঞ্জন মিরধা ১৯৮২ এবং ১৯৭৭ সালে কংগ্রেসের গোবিন্দ চন্দ্র নস্করকে পরাজিত করেন।
১৯৭২ এবং ১৯৭১ সালে কংগ্রেসের গোবিন্দ চন্দ্র নস্কর জয়ী হন। ১৯৬৯ সালে কংগ্রেসের নারায়ণ নস্কর জয়ী হন। ১৯৬৭ সালে বাংলা কংগ্রেসের এ.সি. হালদার জয়ী হন। ১৯৬২ সালে কংগ্রেসের খগেন্দ্রনাথ নস্কর জয়ী হন। ১৯৫৭ সালে ক্যানিং একটি যৌথ আসন ছিল। কংগ্রেসের খগেন্দ্রনাথ নস্কর ও আব্দুস শুকুর উভয়ই জয়লাভ করেন।
মাতিয়াস ভেসিনো
মাতিয়াস ভেসিনো ফালেরো (জন্ম: ২৪ আগস্ট ১৯৯১) হলেন উরুগুয়ের একজন ফুটবলার, যিনি ইতালীয় ক্লাব ইন্টার মিলান এবং উরুগুয়ে ফুটবল দলের হয়ে একজন মধ্যমাঠের খেলোয়াড় হিসেবে খেলেন।
২০১০ সালে, সেন্ট্রাল এস্পানিয়লের হয়ে খেলার মাধ্যমে ভেসিনো তার পেশাদার ক্যারিয়ার শুরু করেন। অতঃপর ২০১১–১২ মৌসুমে তিনি নাসিওনালে স্থানান্তর হন।
প্রসবকালীন সহিংসতা
মাতৃত্বকালীন নির্যাতন অথবা প্রসবকালীন সহিংসতা বলতে এই সময় মহিলারা যে অবহেলা, শারীরিক নির্যাতন এবং অসম্মানের শিকার হন তাকে বোঝায়। এই ধরণের ব্যবহার নারী অধিকার লঙ্ঘন হিসাবে গণ্য করা হয়। যা গর্ভবতী মহিলাকে প্রাক-প্রসব যত্ন এবং অন্যান্য স্বাস্থ্যসেবা পরিষেবাগুলি ব্যবহার করা থেকে বাঁধা প্রদান করে। শিশু প্রসবের সময় অপব্যবহার নারী নির্যাতনের একটি রূপ।
বিষয়টি নিয়ে বিশ্ব স্বাস্থ্য সংস্থা একটি তদন্ত চালায়। গবেষণায় এটি একটি বিশ্বব্যাপী সমস্যা হিসেবে উঠে এসেছে। চিকিৎসা ও স্বাস্থ্যকেন্দ্রগুলোতে বাচ্চা প্রসবের সময় গর্ভবতী মা অপমানজনক, অবমাননাকর বা অবহেলাময় চিকিৎসা পেয়ে থাকেন। গর্ভবতী নারী ও স্বাস্থ্য সেবাপ্রদানকারীর মধ্যে যে অবহেলাময় সম্পর্ক এবং অবিশ্বাসের সৃষ্টি হয় তা প্রসবকালীন চিকিৎসায় সহায়তা নেয়ার ক্ষেত্রে বৃহৎ অনিচ্ছার সৃষ্টি করতে পারে। গর্ভাবস্থায় অপমানজনক এবং অবমাননাকর চিকিৎসার অভিজ্ঞতা হতে পারে। প্রসবকালীন সময় একজন মহিলা খুব ঝুঁকিপূর্ণ অবস্থায় থাকে এবং এ সময় নিজেকে রক্ষা করার মত অবস্থায় থাকেন না। এই অপব্যবহারের ফলাফল শিশু এবং মায়ের জন্য খুব নেতিবাচক প্রভাব ফেলতে পারে।
বিশ্ব স্বাস্থ্য সংস্থা এমন অনেক ঘটনা এবং পরিস্থিতির প্রমাণ পেয়েছেন যেখানে স্বাস্থ্যকেন্দ্রগুলো শারীরিক নির্যাতন, ব্যথানাশক ওষুধ প্রদান না করা, অবমাননা, অপমান, গোপনীয়তার অভাব, তথ্য প্রদানের মাধ্যমে সম্মতিগ্রহণে অনিচ্ছা, জোরপূর্বক নির্বীজন, কেন্দ্রে ভর্তি হওয়ার ক্ষেত্রে বাঁধা প্রদান, প্রসবের সময় অবহেলা, অনিচ্ছাকৃত চিকিৎসা পদ্ধতি, গোপনীয়তার অভাব, চিকিৎসা সংক্রান্ত তথ্য গোপন করা এবং অর্থ প্রদানে ব্যার্থ হলে মাকে হাসপাতালে আটক করে রাখা ইত্যাদি। উপরন্তু, সন্তানের জন্মের সময় অবহেলার কারণে সৃষ্ট জীবন হুমকি স্বরূপ জটিলতাগুলো যা যথাযথ সময়ে চিকিৎসার মাধ্যমে ভালো করা সম্ভব হত।
কিছু মহিলা সন্তান প্রসবের সময় অধিক নির্যাতনের শিকার হতে পারেন। অল্প বয়সী, অভিবাসী নারী, এইচআইভি সংক্রামিত নারী, এবং জাতিগত সংখ্যালঘু নারীরা অন্যদের তুলনায় অধিক পরিমাণে নির্যাতনের শিকার হন।
"প্রসবকালীন সহিংসতা" শব্দটি ল্যাটিন আমেরিকার দেশগুলিতে বেশি ব্যবহার করা হয়। এই সব দেশে আইনের মাধ্যমে এই ধরনের আচরণ নিষিদ্ধ করা হয়েছে। বেশ কিছু দেশে এই ধরণের আইন রয়েছে, যার মাঝে আর্জেন্টিনা, পুর্তো রিকো এবং ভেনেজুয়েলা অন্যতম।
কথিত আছে ১৯৫০ এবং ১৯৮০ এর দশকে, উত্তর আমেরিকার ধাত্রীবিদ্যা বিশেষজ্ঞ এবং স্ত্রীরোগ বিশেষজ্ঞরা "দি হাজবেন্ড স্টিচ" (স্বামীর জন সেলাই) নামক একটি পদ্ধতি অবলম্বন করত। এই পদ্ধতিতে স্বামীর যৌন আনন্দ বৃদ্ধির জন্য বাচ্চা প্রসবের ফলে যোনিতে যে এপিসিটোমি বা প্রাকৃতিক বিচ্ছিন্নতার সৃষ্টি হতো তা অতিরিক্ত সেলাইয়ের মাধ্যমে প্রতিস্থাপন করাহতো। এর ফলে মহিলারা প্রায়ই দীর্ঘমেয়াদী ব্যথা এবং অস্বস্তি অনুভব করতেন। অবশ্য, উত্তর আমেরিকায় এই ধরনের অভ্যাস খুব একটি বিস্তৃত পেয়েছে বলে কোন প্রমাণ পাওয়া যায় নি, তবে ইপিসোটোমি সম্পর্কিত গবেষণাগুলোতে প্রায়ই বিষয়টি তুলে ধরা হয়, ব্রাজিল অন্যান্য আমেরিকান দেশগুলিতেও।
ক্যানিং পূর্ব বিধানসভা কেন্দ্র
ক্যানিং পূর্ব (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ১৩৯ নং ক্যানিং পূর্ব বিধানসভা কেন্দ্রটি দেউলি-১, দেউলি-২, কালিকাতলা, সারেঙ্গাবাদ, মাঠেরদিঘি, তাম্বুলদহ-১ এবং তাম্বুলদহ-২ গ্রাম পঞ্চায়েত গুলি ক্যানিং-২ সমষ্টি উন্নয়ন ব্লক এবং বোদরা, চন্দনেশ্বর-১, চন্দনেশ্বর-২, দুর্গাপুর, শাঁকশহর এবং তারদা গ্রাম পঞ্চায়েত গুলি ভাঙড়-১ সমষ্টি উন্নয়ন ব্লক এর অন্তর্গত।
ক্যানিং পূর্ব বিধানসভা কেন্দ্রটি ১৯ নং জয়নগর (এসসি) লোকসভা কেন্দ্র এর অন্তর্গত।
২০১১ সালে, সিপিআই (এম) এর আব্দুর রেজ্জাক মোল্লা তার নিকটতম প্রতিদ্বন্দ্বী কংগ্রেসের ইব্রাহিম মোল্লাকে পরাজিত করেন।
সিপিআই (এম) এর আব্দুর রেজ্জাক মোল্লা ১৯৭৭ থেকে ২০০৬ সাল পর্যন্ত ক্যানিং ইস্ট কেন্দ্র থেকে জয়ী হন, ২০০৬ সালে 
তৃণমূল কংগ্রেসের আমিরুল ইসলামকে পরাজিত করেন। ২০০১ সালে কংগ্রেসের মুজিবর রহমান কয়ালকে, ১৯৯৬ সালে কংগ্রেসের আকরাম লস্করকে, ১৯৯১ সালে কংগ্রেসের আব্দুস সাত্তার মোল্লাকে, ১৯৮৭ সালে কংগ্রেসের অমরনাথ বন্দোপাধ্যায়কে, ১৯৮২ সালে কংগ্রেসের আহমেদ নুরুজ্জামানকে এবং ১৯৭৭ সালে কংগ্রেসের ওসমান গণিকে পরাজিত করেন।
১৯৭২ এবং ১৯৭১ সালে কংগ্রেসের গোবিন্দ চন্দ্র নস্কর জয়ী হন। ১৯৬৯ সালে কংগ্রেসের নারায়ণ নস্কর জয়ী হন। ১৯৬৭ সালে বাংলা কংগ্রেসের এ.সি. হালদার জয়ী হন। ১৯৬২ সালে কংগ্রেসের খগেন্দ্রনাথ নস্কর জয়ী হন। ১৯৫৭ সালে ক্যানিং একটি যৌথ আসন ছিল। কংগ্রেসের খগেন্দ্রনাথ নস্কর ও আব্দুস শুকুর উভয়ই জয়লাভ করেন।
কার্গিল বিমানবন্দর
কার্গিল বিমানবন্দর কার্গিল শহর থেকে ৬ কিলোমিটার দূরে এবং শ্রীনগর থেকে ২১০ কিলোমিটার দূরে কার্গিল জেলায় অবস্থিত একটি সামরিক বিমানবন্দর অবস্থিত। এটি জম্মু ও কাশ্মীরের ৪ টি বিমানবন্দরের মধ্যে একটি। এটি বিমানবন্দর কর্তৃপক্ষ (এএআই) দ্বারা এটি ৩৫০ মিলিয়ন রুপি ব্যয়ে, প্রাথমিকভাবে বেসামরিক ব্যবহারের জন্য নির্মিত হয়েছিল কিন্তু ১৯৯৯ সালে কার্গিল যুদ্ধে ক্ষতিগ্রস্ত হওয়ার পরে এটি ভারতীয় বিমানবাহিনী (আইএএফ)-এর কাছে হস্তান্তর করা হয়েছিল। বিমানবন্দের বেসামরিক উড়ান ব্যবস্থা রাজ্য সরকার পরিচালিত হয়।
২০১৬ সালের মধ্যে বিমানবন্দরটিকে পূর্ণাঙ্গ বিমান বাহিনীতে পরিণত করার পরিকল্পনা নিয়েছিল ভারতীয় বিমানবাহিনী। বায়ুবাহিনী তার আন্তোনোভ এন-৩২ বিমানকে একটি বিমান কুরিয়ার পরিষেবায় ব্যবহার করে যা কঠোর শীতের ঋতুতে কারগিল থেকে শ্রীনগর ও জম্মু পর্যন্ত নাগরিকদের স্থানান্তরিত করে।
'বিমানবন্দরটি স্থানীয় রাজনীতিবিদদের পাশাপাশি জনসাধারণের জন্য বাণিজ্যিক বেসামরিক পরিষেবাসমূহের জন্য উন্মুক্ত করা উচিত' এমন বিষয় নিয়ে বিতর্কিত রয়েছে। "এয়ার মন্ত্র্র" নামে একটি বিমানসংস্থা বিমানবন্দরে একটি বেসামরিক বিমান অবতরণ করারিয়ে বিমানবন্দরটির প্রথম বাণিজ্যিক বিমানসংস্থা হয়ে ওঠে, যখন ২০১২ সালের জানুয়ারিতে বিমানসংস্থাটির ১৭ আসনের বিমান রাজ্যের মুখ্যমন্ত্রী ওমর আবদুল্লাহর সহ বিশিষ্ট ব্যক্তিবর্গদের নিয়ে অবতরণ করে।
ইউটুটো
ইউটুটো () পরিপূর্ণ ফ্রি সফটওয়্যার দিয়ে নির্মিত একটি লিনাক্স ডিস্ট্রিবিউশন। উত্তর আর্জেন্টিনার একপ্রকার টিকটিকির নামে এর নামকরণ করা হয়েছে।
ইউটুটো ছিলো প্রথম গ্নু প্রকল্প-কর্তৃক চিহ্নিত পুরোপুরি ফ্রি লিনাক্স-ভিত্তিক সিস্টেম। গ্নু প্রকল্পের প্রতিষ্ঠাতা রিচার্ড স্টলম্যান, এ ডিস্ট্রিবিউশনটি পরিগ্রহণ করেছেন এবং ওনার ব্যক্তিগত কম্পিউটারে ব্যবহার করেছেন। এটা অবশ্য তার জিনিউস্যান্স ও ট্রিস্কল গ্নু/লিনাক্স ব্যবহারের পূর্বের ঘটনা।
কলাম্বিয়া পিকচার্স
কলাম্বিয়া পিকচার্স ইন্ডাস্ট্রিজ, ইনকর্পোরেটেড (সাধারণত কলাম্বিয়া পিকচার্স অথবা কলাম্বিয়া নামে পরিচিত, পূর্ব নাম সিবিসি ফিল্ম সেলস করর্পোরেশন এবং কলাম্বিয়া পিকচার্স করর্পোরেশন) একটি মার্কিন চলচ্চিত্র স্টুডিও, প্রোযোজনা প্রতিষ্ঠান এবং চলচ্চিত্র পরিবেশক, যেটি সোনি পিকচারর্স মোশন পিকচার গ্রুপের একটি সদস্য,
পরবর্তীতে কলাম্বিয়া পিকচার্স নাম প্রাপ্ত, সিবিসি ফিল্ম সেলস্ করর্পোরেশন হ্যারি কোন, তার ভাই জ্যাক কোন এবং জো ব্র্যান্ডেট কর্তৃক ১৯ জুন, ১৯১৮ সালে প্রতিষ্ঠিত হয়। ১৯২৪ সালে এর নাম পরিবর্তন করে রাখা হয় কলাম্বিয়া পিকচার্স। এর নামকরণ করা হয়েছে যুক্তরাষ্ট্রের এক জাতীয় ব্যাক্তিত্বের নামানুসারে, যেটি প্রতিষ্ঠানটির লোগো হিসেবে ব্যবহার করা হয়।
সঞ্জয় খান
সঞ্জয় খান হলেন ভারতীয় চলচ্চিত্রের অভিনেতা, প্রযোজক, পরিচালক যিনি হিন্দি সিনেমা ও টেলিভিশনে তাঁর কাজের জন্য পরিচিত। ১৯৬৪ সালে চেতন আনন্দ পরিচালিত হকিকত ছবিতে প্রথম একটি ছোট্ট রোলে অভিনয় করেন সঞ্জয় খান।
সঞ্জয় খান একের পর এক চলচ্চিত্রে অভিনয় করেন, যেমন 'দস লাখ, 'এক ফুল দো মালি, 'ইনটাকাম, 'ধুন্দ, 'মেলা' (1971) 'উপাসনা' (1971), 'মেলা, (1971) এবং 'নাগিন, (1976)। পরে তিনি তাঁর বড় ভাই ফিরোজ খানের সাথে অভিনয় করেছিলেন, 'চন্দী সোনা, (1977) এবং 'আব্দুল্লাহ, (1980) এর সাথে প্রযোজক ও পরিচালক হন। 1990 সালে তিনি বিখ্যাত ঐতিহাসিক ধারাবাহিক দ্য সোয়ার্ড অফ টিপু সুলতানে সুলতানের ভুমিকায় অভিনয় করেন এবং পরিচালনা করেন।
ডেনিস মুকওয়েজি
ডেনিস মুকেনজিরি মুকওয়েজি (; (জন্ম ১লা মার্চ ১৯৫৫) কঙ্গোর একজন স্ত্রীরোগ বিশারদ এবং নোবেল শান্তি পুরস্কার বিজেতা। তিনি বুকাবু'তে পেনজি হাসপাতাল প্রতিষ্ঠা করেন এবং সেখানেই কর্মরত আছেন, যেখানে তিনি বিদ্রোহী বাহিনী কর্তৃক ধর্ষনের স্বীকার নারীদের চিকিত্‍সা দিয়ে থাকেন।
দ্বিতীয় কঙ্গো যুদ্ধ থেকেই তিনি ধর্ষণের স্বীকার হাজারো নারীকে চিকিত্‍সা সেবা প্রদান করে আসছেন। তার আঠারো ঘন্টার কর্মদিবসে তিনি দৈনিক দশটি অস্ত্রোপচার করে থাকেন। ২০১৮ সালে তিনি এবং নাদিয়া মুরাদ "যৌন নিপিড়নকে যুদ্ধের হাতিয়ার হিসেবে ব্যবহার এবং সসস্ত্র সংঘাত বন্ধে তাদের প্রচেষ্টার কারণে" যৌথভাবে শান্তিতে নোবেল পুরষ্কার লাভ করেন।
মুকওয়েজি পরিবারে নয় ভাই বোনের মধ্যে তৃতীয়। তিনি মেডিসিন নিয়ে পড়াশোনা করেন। কারণ উন্নত চিকিত্‍সা সেবা থেকে বঞ্চিত কঙ্গোর নারীদের গর্ভধারণে জটিলতা দেখার পর তিনি চাইতেন তাদের সেবা করতে।
১৯৮৩ সালে মেডিক্যাল ডিগ্রী নিয়ে ইউনিভার্সিটি অব বুরুন্ডি থেকে স্নাতক হওয়ার পর, মুকওয়েজি বুকাবুর নিকটে লিমরা হাসপাতালে একজন পেডিট্রিশিয়ান হিসেবে কাজ করেন। যদিও পরে যথাযথ চিকিৎসা সেবার অভাবে সন্তান জন্মদানের পর প্রায়ই ব্যাথাসহ নানা জটিলতায় ভোগা নারীদের দেখার পর তিনি স্ত্রীরোগ বিষয়ে ফ্রান্সের ইনভার্সিটি অব অ্যঙ্গার-এ পড়াশোনা করেন এবং সেখান থেকে ১৯৮৯ সালে স্নাতক হন।
ফ্রান্সে পড়াশোনা শেষে পুনরায় লেমেরা হাসপাতালে যোগদান করেন, কিন্তু প্রথম কঙ্গো যুদ্ধ শুরু হওয়ার পর অনেকগুলো হিংসাত্মক ঘটনার কারণে তিনি বুকাবুতে ফিরে আসেন এবং ১৯৯৯ সালে সেখানে পেনজি হাসপাতাল প্রতিষ্ঠা করেন।
প্রতিষ্ঠার পর থেকে পেনজি হাসপাতালে জটিল স্ত্রীরোগ এবং ট্রমায় আক্রান্ত ৮৫,০০০ হাজারের অধিক (এক হিসাব অনুযায়ী এদের ৬০ শতাংশ যৌন নিপিড়নের স্বীকার) নারী রোগীকে সেবা দিয়ে আসছে, আর এসব রোগীর অধিংকাশই আসতেন সংঘাতপূর্ণ এলাকা থেকে। জার্মান ইনস্টিটিউট ফর মেডিক্যাল মিশন (ডিআইএইএম) মুকওয়েজিকে তার কাজে অর্থ ও ঔষধ প্রদানের মাধ্যমে সহযোগীতা করে আসছে।
২০১২ সালের সেপ্টম্বরে মুকওয়েজি জাতিসংঘে এক ভাষণ প্রদান করেন, যেখানে তিনি গনতান্ত্রিক কঙ্গো প্রজাতন্ত্রের বিপুল হারে গনধর্ষনের ঘটনার তীব্র নিন্দা জানান, এবং যথাযথ পদক্ষেপ না নেওয়ার জন্য কঙ্গো সরকার এবং অন্যান্য দেশের সমালোচনা করেন। তার মতে, এটি একটি অন্যায্য যুদ্ধ এবং কেবল নারীদের প্রতি নির্যাতন এবং ধর্ষনকে যুদ্ধের কৌশল হিসেবে ব্যবহার করা হয়েছে।'"
২৫ অক্টোবর ২০১২ সালে, চার অস্ত্রধারী ব্যক্তি তাঁর বাসভবনে হামলা চালায়, কিন্তু তখন তিনি বাড়িতে ছিলেন না। হামলাকরীরা মুকওয়েজির কন্যাকে জিম্মি করে এবং তাঁর ফেরার অপেক্ষা করতে থাকে। মুকওয়েজি ফেরার পর অস্ত্রধারীরা তাঁর দেহরক্ষীকে হত্যা করে এবং গোলাগুলির সময় মাটিতে পড়ে যাওয়ার ফলে মুকওয়েজি বেঁচে যায়। হত্যাচেষ্টার পর মুকওয়েজি ইউরোপে চলে যান এবং পেনজি হাসপাতাল জানায় যে, তাঁর অনুপস্থিতে এর নিয়মিত কার্যক্রমে বিঘ্ন ঘটছে।
১৪ জানুয়ারী ২০১৩ সালে তিনি পুনরায় বুকাবুতে ফিরে আসেন, যেখানে তিনি ২০ মাইলব্যাপী দীর্ঘ ভীড়ে জনগনের উষ্ণ অভ্যর্থনা লাভ করেন, বিশেষ করে তাঁর রোগীদের থেকে, যারা আনারস ও পেঁয়াজ বিক্রি করে তাঁর ফেরার টিকিটের জন্য অর্থ সংগ্রহ করেছিল।
ক্রেস্টিয়ান এয়ারিকসন
ক্রেস্টিয়ান দানেমান এয়ারিকসন (; জন্ম: ১৪ ফেব্রুয়ারি ১৯৯২) হলেন একজন ডেনীয় ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং ডেনমার্ক জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ সালের মার্চ মাসে ডেনমার্ক জাতীয় দলের হয়ে অভিষেক করেন, এবং দক্ষিন আফ্রিকায় অনুষ্ঠিত ২০১০ ফিফা বিশ্বকাপের সর্বকনিষ্ঠ খেলোয়াড় ছিলেন।
২০১১ সালে, এয়ারিকসন বর্ষসেরা ডেনীয় ফুটবল খেলোয়াড়, বর্ষসেরা ওলন্দাজ ফুটবল প্রতিভা, বর্ষসেরা আয়াক্স ফুটবল প্রতিভা (মার্কো ভ্যান বাস্তেন পুরস্কার), এবং উয়েফা ইউরো অনূর্ধ্ব-২১ টুর্নামেন্টসেরা দল-এর মতো পুরস্কার জয়লাভ করেন। একই সাথে তিনি আয়াক্সের হয়ে এরেডিভিসি জয়লাভ করেন, তিনি টটেনহ্যাম হটস্পারের উদ্দেশ্যে স্থানান্তর হওয়ার পূর্বে ২০১০–১১, ২০১১–১২ এবং ২০১২–১৩ মৌসুমে ট্রফি জয়লাভ করেন। তিনি ২০১৩ সালের আগস্ট মাসে, ১১.৫ মিলিয়ন ইউরোর বিনিময়ে টটেনহ্যাম হটস্পারে যোগদান করেন। তিনি ২০১৩–১৪ মৌসুমে "বর্ষসেরা টটেনহ্যাম হটস্পার খেলোয়াড়"-এর পুরস্কার জয়লাভ করেন এবং ২০১৫ সালে টানা তৃতীয়বারের মতো বর্ষসেরা ডেনীয় ফুটবল খেলোয়াড়ের পুরস্কার জয়লাভ করেন।
আয়াক্স
টটেনহ্যাম হটস্পার
ব্যক্তিগত
রেকর্ড
মাকো মায়িন
মাকো মায়িন (জন্ম: ১৩ মার্চ ১৯৮৯) হলেন একজন জার্মান ফুটবলার, যিনি সার্বীয় ক্লাব রেড স্টার বেলগ্রেড দলের হয়ে একজন মধ্যমাঠের খেলোয়াড় হিসেবে খেলেন। তিনি ২০১০ ফিফা বিশ্বকাপে ৩য় স্থান অধিকারী জার্মানি ফুটবল দলের একজন সদস্য ছিলেন।
সাঙ্গী তক্ত জেলা
সাঙ্গী তক্ত অথবা সাঙ্গ‐ই‐তক্ত () হচ্ছে আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে এটি দায়কুন্দি জেলার অংশ হিসেবে গঠণ করা হয়েছিল।
সংঘত-বন্দর জেলার প্রায় ২৯০ টির মত গ্রাম রয়েছে। এটার সীমানা প্রায় এবং এখানকার জনসংখ্যা প্রায় ৭৮,৯০০ জন। এই জেলাটি ঘোর প্রদেশ এবং দায়কুন্ডি আস্ট্রালয় জেলা কর্তৃক নিয়ন্ত্রিত।
জেলাটিতে সাধারণত কৃষকের সংখ্যাই বেশী। এই জেলাটিতে পিচের রাস্তা নেই এবং এখানে সরকারি কোন অফিস ভবনও নেই।
জেলাটি হাতে গোনা কয়েকটি গ্রাম রয়েছে, যেগুলির নাম হচ্ছে-
সোনালী ব্যাগ
সোনালী ব্যাগ হলো পাট থেকে উদ্ভাবিত এক ধরণের পলিথিন ব্যাগ। পাট থেকে পলিথিন ব্যাগ উৎপাদনের এই প্রক্রিয়াটি আবিষ্কার করেছেন বাংলাদেশী বিজ্ঞানী মোবারক আহমদ খান।
১৯৮২ সালে বাজারে প্রচলিত পলিথিনের বানিজ্যিক ব্যবহার শুরু হলে পরিবেশের উপর এর ক্ষতিকারক প্রভাবের কথা চিন্তা করে পরিবেশ কর্মীরা এর বিরোধিতা করেন এবং ফলোশ্রুতিতে বিভিন্ন দেশে পলিথিন ব্যবহার নিষিদ্ধ করা হয়। বাংলাদেশেও ২০০২ সালে প্রচলিত পলিথিন ব্যাগ উৎপাদন ও বিপনন নিষিদ্ধ ঘোষণা করা হয়। বেশ কয়েক বছর আগে থেকে এটি নিয়ে গবেষণা শুরু হলেও প্রচলিত পলিথিন নিষিদ্ধ হওয়ার পর থেকে মূলত পরিবেশ বান্ধব উপায়ে পলিথিন ব্যাগ উৎপাদন নিয়ে জোড়ালোভাবে কাজ শুরু হয়। প্রাথমিকভাবে বাংলাদেশ জুট মিলস করপোরেশন, সোনালী ব্যাগ বাণিজ্যিকভাবে উৎপাদন শুরু করেছে। পাটজাত এ পলিথিন ব্যাগের নাম “সোনালী ব্যাগ” দিয়েছেন বাংলাদেশের প্রধানমন্ত্রী শেখ হাসিনা।
পাটজাত এ পলিথিন ব্যাগটি উৎপাদনে প্রথমে পাট থেকে সেসুলোজ সংগ্রহ করে সেটি প্রক্রিয়াজাত করা হয়। পরবর্তীতে সেলুলোজ থেকে সংগ্রহীত সিটের মাধ্যমে পলিথিন ব্যাগ তৈরি করা হয়। পাটের তৈরি সোনালী ব্যাগ সহজেই মাটির সাথে মিশে যায় এবং মাটিতে উর্বরতা বৃদ্ধিতে সহায়তা করে।
শাহরিস্তান জেলা
শাহরিস্তান (Dari Persian: ) আফগানিস্তানের দায়কুন্দি প্রদেশের একটি অন্যতম জেলা। ২০০৪ সালে উরুজান প্রদেশের দূরবর্তী উত্তর অঞ্চল দায়কুন্দি বারের একটি প্রদেশ হিসাবে জেলাটি প্রতিষ্ঠিত করা হয়েছিল।
শারিয়ান তালিবান-নিয়ন্ত্রিত উরুজগান প্রদেশের উত্তরে অবস্থিত, এবং গিজাব জেলার সাথে অত্যন্ত দীর্ঘ সীমানা ভাগ করে নিয়েছে। ২০০৬ সালে উরুজান প্রদেশের সাথে পুনরায় সংযুক্ত হওয়ার আগ পর্যন্ত এটি দায়কুন্দি জেলার অংশ ছিল। এছাড়াও এটি বামিয়ান প্রদেশের উত্তর সীমান্তেও অবস্থিত। মূলতঃ শাহরিস্তানের কয়েকটি উল্লেখোগ্য এলাকা রয়েছে, যেমন; মরমর ও শাহরিস্তান।
মগরাহাট পূর্ব বিধানসভা কেন্দ্র
মগরাহাট পূর্ব (বিধানসভা কেন্দ্র) ভারতীয় রাজ্য পশ্চিমবঙ্গের দক্ষিণ চব্বিশ পরগনা জেলার একটি বিধানসভা কেন্দ্র। এই কেন্দ্রটি তফসিলি জাতির জন্য সংরক্ষিত ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ১৪১ নং মগরাহাট পূর্ব (এসসি) বিধানসভা কেন্দ্রটি মগরাহাট-২ সমষ্টি উন্নয়ন ব্লক এর অন্তর্গত।
মগরাহাট পূর্ব বিধানসভা কেন্দ্রটি ১৯ নং জয়নগর লোকসভা কেন্দ্র (এসসি) এর অন্তর্গত। পূর্বে এই কেন্দ্রটি মথুরাপুর লোকসভা কেন্দ্র এর অন্তর্গত ছিল।
২০১১ সালে, তৃণমূল কংগ্রেসের নমিতা সাহা তার নিকটতম প্রতিদ্বন্দ্বী সিপিআই (এম) এর চন্দন সাহাকে পরাজিত করেন।
২০০৬ এবং ২০০১ সালের রাজ্য বিধানসভা নির্বাচনে, সিপিআই (এম) এর বাঁশরী মোহন কাঞ্জি ১২১ নং মগরাহাট ইস্ট (এসসি) কেন্দ্র থেকে জয়ী হন, তার নিকটতম প্রতিদ্বন্দ্বী 
তৃণমূল কংগ্রেসের নমিতা সাহাকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) নির্মল সিনহা ১৯৯৬ এবং ১৯৯১ সালে কংগ্রেসের প্রতিনিধিত্বকারী নমিতা সাহাকে পরাজিত করেন। সিপিআই (এম) এর রাধিকা রঞ্জন প্রামাণিক ১৯৮৭ সালে কংগ্রেসের মনোরঞ্জন হালদারকে পরাজিত করেন, ১৯৮২ সালে কংগ্রেসের নির্মল কান্তি মন্ডলকে এবং ১৯৭৭ সালে কংগ্রেসের মনোরঞ্জন হালদারকে পরাজিত করেন।
১৯৭২ সালে কংগ্রেসের মনোরঞ্জন হালদার জয়ী হন। সিপিআই (এম) এর রাধিকা রঞ্জন প্রামাণিক ১৯৭১, ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের অর্ধেন্দু শেখর নস্কর জয়ী হন।
১৯৫৭ এবং ১৯৫১ সালে মগরাহাট একটি যৌথ আসন ছিল। উভয় নির্বাচনে, কংগ্রেসের আব্দুল হাশেম ও অর্ধেন্দু শেখর নস্কর উভয়ই মগরাহাট কেন্দ্র থেকে জয়ী হন।
নোবেল পুরস্কার ২০১৮
নোবেল পুরস্কার প্রতিবছর অক্টোবর মাসের প্রথম সপ্তাহ হতে ঘোষণা করার ঐতিহ্যকে মেনে ২০১৮ সালে বিভিন্ন বিষয়ের জন্য নোবেল বিজয়ীদের নাম ঘোষণা করা হয় যথাক্রমে ১ অক্টোবর তারিখে চিকিৎসাবিজ্ঞানে, ২ অক্টোবর তারিখে পদার্থবিজ্ঞানে, ৩ অক্টোবর তারিখে রসায়নে, ৫ অক্টোবর তারিখে শান্তিতে। এছাড়াও ৮ অক্টোবর তারিখে অর্থনীতিতে পুরস্কার প্রাপকের নাম ঘোষণা করা হবে; তবে সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি। এখন পর্যন্ত মোট ১২ জন ব্যক্তি এবছরের(২০১৮ সালের) নোবেল পুরস্কারে ভূষিত হয়েছেন; যাদের মধ্যে রয়েছে জাপানী (১ জন), ফরাসী (১ জন), কানাডীয় (১ জন), মার্কিন (ছয় জন), ইংরেজ (১ জন), কঙ্গোর (১ জন), ইরাকী (১ জন)।
২০১৮ সালের জন্য চিকিৎসাবিজ্ঞানে নোবেল পুরস্কার ঘোষিত হয় ১ অক্টোবর তারিখে। ক্যান্সার চিকিৎসায় কীভাবে শরীরের রোগ প্রতিরোধ ব্যবস্থাকে কাজে লাগানো যায় তার পদ্ধতি আবিস্কার করে চিকিৎসাবিজ্ঞানে ২০১৮ সালের নোবেল পুরস্কার জিতে নেন দুই বিজ্ঞানী; তারা হলেন যুক্তরাষ্ট্রের জেমস পি. এলিসন এবং জাপানের তাসুকু হনজো। ক্যান্সারের কোষগুলিকে মানুষের শরীরের রোগ প্রতিরোধ ক্ষমতা দ্বারাই আক্রমণ করে প্রতিহত করার পদ্ধতি আবিস্কার করা এই দুই বিজ্ঞানী পুরস্কারের ৯০ লাখ সুইডিশ ক্রোনার ভাগাভাগি করে নেবেন।
লেজার গবেষণায় অবদানের জন্য তিনজন বিজ্ঞানীকে ২০১৮ সালে পদার্থ বিজ্ঞানে নোবেল পুরস্কার প্রদাণ করা হয়। রয়্যাল সুইডিশ অ্যাকাডেমি অব সায়েন্সেস ২০১৮ সালের ২ অক্টোবর এই পুরস্কারের জন্য যুক্তরাষ্ট্রের আর্থার অ্যাশকিন, ফরাসী জেরার মুরু এবং কানাডার ডোনা স্ট্রিকল্যান্ডের নাম ঘোষণা করে। চোখের চিকিৎসার ক্ষেত্রে ছোট ছোট কণা, পরমাণু, ভাইরাস ও অন্যান্য জীবন্ত কোষ ধরার অপটিক্যাল টুইজারস আবিষ্কারের জন্য আশকিন পাবেন পুরস্কারের অর্ধাংশ। অন্যদিকে, লেজার রশ্মিকে প্রসারিত ও বিবর্ধিত করে পুনরায় সংকুচিত করার মাধ্যমে সবচেয়ে তীব্রতা সম্পন্ন ও শক্তিশালী লেজার পালস সৃষ্টি করায় মৌর এবং ডোনা মোট পুরস্কারের অবশিষ্ট অর্ধেক অর্থ ভাগাভাগি করে নেবেন।
৩ অক্টোবর রসায়নে নোবেল অর্জন করেন
৫ অক্টোবর তারিখে শান্তিতে যৌন সহিংসতা, যুদ্ধ এবং সশস্ত্র সংঘাত বন্ধের প্রচেষ্টা করার জন্য দুইজনকে নোবেল দেওয়া হয়। তারা হলেন
জলবায়ু পরিবর্তন ও প্রযুক্তি কীভাবে অর্থনীতিকে প্রভাবিত করে তা নিয়ে গবেষণার জন্য এই বছর(২০১৮) ৮ অক্টোবর অর্থনীতিতে নোবেল পুরস্কার ঘোষণা করা হয়। তারা হলেন
সুইডিশ একাডেমির সদস্যদের যৌন কেলেঙ্কারি ও আর্থিক অনিয়মের অভিযোগ পাওয়ার কারণে এবছর সাহিত্যে কাউকে পুরস্কার দেয়া হয়নি, তবে আগামী বছর পরবর্তী আসরে সাহিত্য পুরস্কারের সাথে এই পুরস্কারটি প্রদান করা হবে।
আফগানিস্তান প্রিমিয়ার লীগ
আফগানিস্তান প্রিমিয়ার লীগ (সংক্ষেপ এপিএল) হল আফগানিস্তানের একটি পেশাদার টুয়েন্টি২০ ক্রিকেট লীগ প্রতিযোগিতা যা কিনা গুলবাহার আফগানিস্তান প্রিমিয়ার লীগ নামে পরিচিত। বাৎসরিক এই প্রতিযোগিতায় আফগানিস্তানের বিভিন্ন শহরের ৫টি ফ্রাঞ্চাইজি দল অংশগ্রহণ করে।লীগ প্রতিযোগিতাটি আফগানিস্তান ক্রিকেট বোর্ড কর্তৃক সংযুক্ত আরব আমিরাতে পরিচালিত হয়। এর প্রথম সংস্করণ ২০১৮ সালের ৫ থেকে ২১ অক্টোবর পর্যন্ত শারজাহ ক্রিকেট স্টেডিয়ামে অনুষ্ঠিত হবে। ২০১৮ সালের আগস্ট মাসে আইসিসি এই টুর্নামেন্টের অনুমোদন দেয়।
গ্লিনিস জন্স
গ্লিনিস জন্স (; জন্ম: ৫ অক্টোবর ১৯২৩) হলেন একজন সাবেক ব্রিটিশ অভিনেত্রী, নৃত্যশিল্পী, পিয়ানোবাদক ও গায়িকা। তিনি তার ভারী কণ্ঠ ও স্বভাবগত ব্যক্তিত্বের জন্য পরিচিত। অভিনয়ের স্বীকৃতি হিসেবে তিনি একটি টনি পুরস্কার অর্জন করেন এবং একটি করে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
জন্স তার পিতামাতা এক সফরে থাকাকালীন দক্ষিণ আফ্রিকার প্রিটোরিয়ায় জন্মগ্রহণ করেন। তিনি ব্রডওয়ে মঞ্চে "আ লিটল নাইট মিউজিক" নাটকে ডিজাইরি আর্মফেল্ট ও ওয়াল্ট ডিজনির সঙ্গীতধর্মী চলচ্চিত্র "ম্যারি পপিন্স"-এ উইনিফ্রেড ব্যাংকস চরিত্রে অভিনয়ের জন্য সর্বাধিক পরিচিতি অর্জন করেন। প্রথম কাজের জন্য তিনি শ্রেষ্ঠ অভিনেত্রী বিভাগে টনি পুরস্কার অর্জন করেন। পরবর্তীকালে তিনি "দ্য সানডাউনার্স" (১৯৬০) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন এবং "দ্য চ্যাপম্যান রিপোর্ট" (১৯৬২) চলচ্চিত্রে অভিনয় করে সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।
জন্স ১৯২৩ সালের ৫ই অক্টোবর দক্ষিণ আফ্রিকার প্রিটোরিয়ায় জন্মগ্রহণ করেন। তার মাতা অ্যালিস মড স্টিল (জন্ম: অয়ারহ্যাম, ১৯০১-১৯৭০) ছিলেন একজন পিয়ানোবাদক এবং পিতা মারভিন জন্স (১৮৯৯-১৯৯২) ছিলেন মঞ্চ ও চলচ্চিত্র অভিনেতা। তার জন্মের সময় তার পিতামাতা প্রিটোরিয়ায় এক সফরে গিয়েছিলেন। তার পূর্বপুরুষগণ পশ্চিম ওয়েলসের বাসিন্দা ছিলেন।
টম হুপার
টমাস জর্জ হুপার (; জন্ম: ৫ অক্টোবর ১৯৭২) হলেন একজন ইংরেজ ও অস্ট্রেলীয় বংশোদ্ভূত ইংরেজ চলচ্চিত্র ও টেলিভিশন পরিচালক। হুপার কিশোর বয়স থেকে স্বল্পদৈর্ঘ্য চলচ্চিত্র নির্মাণ শুরু করেন এবং ১৯৯২ সালে চ্যানেল ফোরে প্রচারের জন্য তার প্রথম পেশাদার স্বল্পদৈর্ঘ্য চলচ্চিত্র "পেইন্টেড ফেসেস" নির্মাণ করেন। অক্সফোর্ড বিশ্ববিদ্যালয়ে পড়াকালীন হুপার মঞ্চনাটক ও টিভি বিজ্ঞাপন নির্মাণ করতেন। স্নাতক সম্পন্ন করার পর তিনি "কোয়াইসাইড", "বাইকার গ্রোভ", "ইস্টএন্ডার্স" ও "কোল্ড ফিট" ধারাবাহিকের কয়েকটি পর্ব পরিচালনা করেন।
হুপার "প্রাইম সাসপেক্ট" ও "জন অ্যাডামস"-এর জন্য সেরা পরিচালনা বিভাগে দুটি এমি পুরস্কারের মনোনয়ন লাভ করেন ও "ফার্স্ট এলিজাবেথ"-এর জন্য একটি এমি অর্জন করেন এবং "লংফোর্ড"-এর জন্য সেরা পরিচালনা বিভাগে বাফটা টিভি ক্রাফট পুরস্কারের মনোনয়ন লাভ করেন। "দ্য কিংস স্পিচ" চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কার ও ডিরেক্টরস গিল্ড অব আমেরিকা পুরস্কার অর্জন করেন এবং গোল্ডেন গ্লোব ও বাফটা পুরস্কারের জন্য মনোনীত হন।
লশ ওয়া জুওয়ান জেলা
লশ ওয়া জুওয়ান (এছাড়াও উচ্চারন করা হয়ে থাকে লশ ও জায়াইন) আফগানিস্তানের ফারাহ প্রদেশ এর একটি জেলা। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৮,০০০ এর মত, যার মধ্যে থেকে ৫০% পশতুন এবং ৫০% তাজিক (জাতিগত ফারসি), সম্প্রদায়ের। জেলাটির প্রধান শহর লশ ওয়া জুয়ায়েন নামেও পরিচিত, যেটি দারচেচে-ই সিস্তান হ্রদ থেকে প্রায় ৫০৮ মিটার উচ্চতায় অবস্থিত।
পটুয়াখালী সরকারি টেকনিক্যাল স্কুল এন্ড কলেজ
পটুয়াখালী সরকারি টেকনিক্যাল স্কুল এন্ড কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি বরিশাল বিভাগের পটুয়াখালী জেলার সদর থানার সবুজবাগ এলাকায়, সরকারি শিশু পরিবার, পটুয়াখালী এর পাশে অবস্থিত এবং বাংলাদেশ কারিগরি শিক্ষা বোর্ডের অধীনস্থ।
'পটুয়াখালী সরকারি টেকনিক্যাল স্কুল এন্ড কলেজ' ১৯৭২ সালে সরাসরি সরকারি ব্যবস্থাপনায় 'পটুয়াখালী সরকারি ভোকেশন্যাল ট্রেনিং ইনিস্টিটিউট' নামে প্রতিষ্ঠিত হয়।
পুর চমন জেলা
পুর চমন (এছাড়াও উচ্চারণ করা হয়ে থাকে পুরচামান অথবা পোরচামন) আফগানিস্তানের ফারাহ প্রদেশ এর একটি অন্যতম পাহাড়ী জেলা। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে ৯৫% তাজিক এবং বাকী ৫% পশতুন সম্প্রদায়ের। জেলাটির প্রধান গ্রাম পুরচামনও বলা হয়ে থাকে, দ্রাঘিমাংশে অবস্থান করে ১৪৩১ মিটার উচ্চতায় অবস্থিত।
পুর চমন ১৯৭০-এর দশকের শেষের দিকে আইমাক জাতিগত গোষ্ঠীর নকশবন্দী সুফি নেতা (পির) এর জন্য ধর্মীয় কর্মকান্ড পরিচালনার কেন্দ্র ছিল, যেখানে শেষ পীর বাহাউদ্দিন তারাকি সরকারের অধীনে নিহত হন।
পুশ্ত রদ জেলা
পুশ্ত রদ আফগানিস্তানের ফারাহ প্রদেশ এর একটি অন্যতম জেলা। ২০০৪ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৫২,০০০ জন এর মত, যার মধ্যে অধিকাংশ পশতুন সম্প্রদায়ের এবং বাকী তাজিক সম্প্রদায়ের লোকজনের বসবাস।
কালা ই কাহ জেলা
কালা ই কাহ জেলা পশ্চিম আফগানিস্তানের ফারাহ প্রদেশের পশ্চিম অঞ্চলে অবস্থিত একটি জেলা। এটি পশ্চিম ইরানের সাথে সীমানা নিয়ন্ত্রন করেছে। ২০১০ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ২৯,৯০০ জন এর মত। প্রধান শহর কালা ই কাহ (দো কালেহ) () অবস্থান করছে।
অগ্নিজল
অগ্নিজল ভারতীয় বাংলা টেলিভিশন চ্যানেল স্টার জলসায় পূর্বে প্রচারিত একটি ধারাবাহিক নাটক। নাটকটি প্রযোজনা করে শ্রী ভেঙ্কটেশ ফিল্মস। এতে মূল চরিত্রে অভিনয় করেন রোহিত সামন্ত ও টুম্পা ঘোষ এবং খলচরিত্রে অভিনয় করেন সুদীপ মুখোপাধ্যায় ও তুলিকা বসু। ২০১৬ সালের ২১ নভেম্বর থেকে স্টার জলসার জনপ্রিয় ধারাবাহিক কিরণমালার পরিবর্তে অগ্নিজলের সম্প্রচার শুরু হয়।
মধ্যযুগীয় ভারতবর্ষের প্রেক্ষাপটে ক্ষমতার লালসা, ষড়যন্ত্র, যুদ্ধ এবং রাজা দেবদক্ষ ও দেবদাসী সৌরজার অসাধারণ প্রেমের গল্প "অগ্নিজল"।
সহস্রনগরীর রাজা দেবদক্ষ ললাটাক্ষ মন্দিরের দেবদাসী সৌরজার প্রেমে পড়েন। কিন্তু মন্দিরের পুরোহিত আচার্য্য ধীরত্ন তাদের প্রেমের বিরুদ্ধে যান এবং ষড়যন্ত্র শুরু করেন।
দেবদক্ষ রাজা দেববর্মা ও রানি বেদান্তিকার সন্তান। ছোট দুই ভাই ও বোনের মধ্যে গাঙ্গেয় দেবদক্ষের খুবই ঘনিষ্ঠ। কিন্তু দেবদক্ষ গাঙ্গেয়'র মা, রাজা দেববর্মার দ্বিতীয়া স্ত্রী তমাক্ষির চক্ষুশূল। রানি তমাক্ষি চাইতেন গাঙ্গেয় যেন সহস্র নগরীর পরবর্তী রাজা হন। কিন্তু রাজা দেববর্মার আকস্মিক মৃত্যুতে দেবদক্ষ রাজা হন এবং দেবদাসী সৌরজার প্রেমে পড়েন।
সৌরজার মা দেবদাসী কলাবতী কখনই চাইতেন না, তার মেয়েও তারই মতো দেবদাসী হোক এবং এই জন্যই তিনি মেয়েকে আচার্য্য ধীরত্নের থেকে আড়ালে রাখতেন। কিন্তু ধূর্ত ধীরত্ন সৌরজাকে খুঁজে বের করে এবং ঘোষণা করে যে সৌরজাই হবে মন্দিরের পরবর্তী দেবদাসী। কিন্তু শেষ পর্যন্ত সৌরজাকে বাঁচাতে দেবদক্ষ তাকে বিয়ে করে।
ফিলিস্তিনে সমকামীদের অধিকার
ফিলিস্তিন রাষ্ট্র সমকামীদের অধিকার প্রদানের ক্ষেত্রে তেমন একটা মাথা ঘামায়না। নারীদের মধ্যকার সমকাম রাষ্ট্রীয় আইনে অবৈধ না হলেও পুরুষ-পুরুষ যৌন সংসর্গ বা প্রেম নিষিদ্ধ। গাজাতে সমকামিতা আইনগতভাবে অবৈধ তবে পশ্চিম তীরে নয়। 
ফিলিস্তিনের সমাজ প্রেম এবং যৌনতার ব্যাপারে রক্ষণশীল হওয়ায় দেশটিতে সমকামীদেরকে সামাজিক হয়রানি বা নিপীড়ন থেকে বাঁচানোর জন্য কোনো রাষ্ট্রীয় উদ্যোগ নেওয়া হয়না। শত শত ফিলিস্তিনি সমকামী পুরুষদের প্রতিবেশী দেশ ইসরায়েলে পালিয়ে আসতে দেখা যায় প্রতি বছরই আবার ইসরায়েল যেহেতু ফিলিস্তিনের সঙ্গে ভালো সম্পর্ক বজায় রাখেনা তাই ফিলিস্তিনের নাগরিকদেরও তাদের দেশে জায়গা দেয়না, ফলশ্রুতিতে ঐসব সমকামী পুরুষদের আত্মহত্যা করতে হয় বা কোনো নারীকে বিয়ে করতে হয়। ২০১০ সালে আন্তর্জাতিক সংগঠন আইএলজিএ ফিলিস্তিনে সমকামীদের পরিস্থিতি সম্পর্কে একটি প্রতিবেদন পেশ করে বলে যে দেশটিতে প্রেম বা যৌনতার ন্যূনতম স্বাধীনতাটুকুও কোনো মানুষের মধ্যে নেই। ১৯৫১ সালে জর্ডান সরকার তাদের দেশে সমকামিতা বৈধ করে দিলে ফিলিস্তিনের পশ্চিম তীরে সমকামিতা বৈধতা পেয়ে যায় কারণ পশ্চিম তীর তখন জর্ডানের অধীনে ছিলো। গাজায় সমকামিতা অবৈধ কারণ ১৯৩৬ সালের করা ব্রিটিশ ম্যান্ডেট প্যালেস্টাইনের আইন এখনো ওখানে চালু আছে। যদিও ব্রিটিশদের ঐ আইনে নারীদের ক্ষেত্রে কিছু বলা হয়নি।
রেড হ্যাট লিনাক্স
রেড হ্যাট লিনাক্স, (), রেড হ্যাটের মালিকানাধীন একসময়কার ব্যাপক ব্যবহৃত একটি লিনাক্স ডিস্ট্রিবিউশন, যেটি ২০০৪ সালে রহিত করা হয়।
রেড হ্যাট লিনাক্সের প্রথমদিকের রিলিজগুলোকে রেড হ্যাট কমার্সিয়াল লিনাক্সবলে ডাকা হতো। রেড হ্যাট প্রথম অপরীক্ষামূল মুক্তি প্রকাশ করে মে ১৯৯৫ সালে। প্যাকেজিং ফরম্যাট হিসেবে আরপিএম প্যাকেজ ম্যানেজার ব্যবহার করা এটিই ছিলো প্রথম লিনাক্স ডিস্ট্রিবিউশন, এবং সময়ের সাথে সাথে অন্য অনেক ডিস্ট্রিবিউশনের ভিত্তি হিসেবে ব্যবহৃত হয়ে এসেছে, যে দলে রয়েছে ম্যানড্রিভা লিনাক্স এবং ইয়েলো ডগ লিনাক্সের মত ডিস্ট্রোগুলো।
২০০৩ সালে, রেড হ্যাট এন্টারপ্রাইজ পরিবেশকে লক্ষ্য করে বানানো রেড হ্যাট এন্টারপ্রাইজ লিনাক্সের জন্যে রেড হ্যাট লিনাক্সের ধারাটি রহিত করে। রেড হ্যাট লিনাক্স ৯, শেষ রিলিজটি প্রাতিষ্ঠানিকভাবে সমাপ্ত হয় এপ্রিল ৩০, ২০০৪ সালে, তবে ২০০৭ সালের প্রথম দিক পর্যন্ত ফেডোরা লিগেসি প্রকল্প কর্তৃক একে হালনাগাদ করা হয়।
৩.০.৩ সংস্করণটি ছিলো প্রথম লিনাক্স ডিস্ট্রিবিউশন যেটি পূর্বের এ.আউট (a.out) ফরম্যাটের বদলে এক্সিকিউটেবল এবং লিংকেবল ফরম্যাট সমর্থন করতো।
কেতান বাগাল কর্তৃক ডেভেলপকৃত এনাকন্ডা নামে একটি গ্রাফিক্যাল ইন্সটলারের সাথে রেড হ্যাট পরিচয় করিয়ে দেয়, যার মূল উদ্দেশ্য ছিলো শিক্ষানবিশদের জন্য কাজটি সহজ করে দেয়া। পরবর্তীতে অন্য অনেক লিনাক্স ডিস্ট্রিবিউশন এটি পরিগ্রহণ করে। লকিট নামে একটি বিল্ট-ইন টুল ছিলো, যেটি ফায়ারওয়াল সক্ষমতা কনফিগারের জন্যে ব্যবহৃত হতো।
৬ষ্ঠ সংস্করণে রেড হ্যাট গ্নু সি লাইব্রেরি বা glibc ২.১, এনহ্যানসড গ্নু কম্পাইলার সিস্টেম বা egcs-1.2, এবং ২.২ কার্নেল ব্যবহার শুরু করে। স্বয়ংক্রিয় হার্ডওয়্যার সন্ধান ও কনফিগারেশনের জন্যে এখানে কুজু নামের একটি সফটওয়্যারও ব্যবহার করা হয়।
৭ম সংস্করণটি ২.৪ কার্নেলের প্রস্তুতি হিসেবে মুক্তি পায়, যদিও প্রথম রিলিজটি এখনও ২.২ কার্নেলটি ব্যবহার করে। জিলিবসি বা গ্নু সি লাইব্রেরি ২.১.৯২ সংস্করণে উত্তীর্ণ হয়, যেটি আগত সংস্করণ ২.২০-এর একটি বেটা ছিলো এবং রেড হ্যাট জিসিসি এর একটি প্যাচড সংস্করণ ব্যবহার যেটিকে তারা ২.৯২ বলে। নন-আই৩৮৬ যন্ত্রে জিসিসি ২.৯৫-র বাজে পারফরমেন্সের জন্যেই এমন আনস্টেবল সংস্করণ ব্যবহারের সিদ্ধান্ত নেয়া হয়। নতুন জিসিসিগুলো সি++ স্ট্যান্ডার্ডের জন্যে সমর্থনের উন্নতি করে, যার কারণে আগের অনেক কোডই কম্পাইল হচ্ছিলো না।
রেড হ্যাট লিনাক্স ৭ থেকে ইউটিএফ-৮ ডিফল্ট ক্যারেক্টার এনকোডিং হিসেবে সক্রিয় ছিলো। এটি ইংরেজিভাষীদের উপর এর হালকা প্রভাব ফেলেছিলো, তবে অন্যান্য ভাষার জন্যে সমর্থন, আন্তর্জাতিকরণ ও আঞ্চলিকিকরণ, আইডিওগ্রাফ, বাই-ডিরেকশনাল টেক্সট সমর্থন করা শুরু করে। যাইহোক, এ সিদ্ধান্তের জন্যে কিছু নেতিবাচক প্রতিক্রিয়াও আসে।
৮ম সংস্করণ ব্লু কার্ভ ডেস্কটপ থিম ব্যবহার করার দিক থেকে দ্বিতীয় ছিলো। এটা গ্নোম ২, কেডিই ৩ ডেস্কটপ এবং ওপেন অফিস ১-এর সাধারণ থিম ব্যবহার করে। কেডিই সদস্যরা এ পরিবর্তনকে ভাল ভাবে নেয়নি।
৯ম সংস্করণ ন্যাটিভ পোসিক্স থ্রেড লাইব্রেরি সমর্থন করো, যেটি ২.৪ ধারার কার্নেলে রেড হ্যাট পোর্ট করে।
কপিরাইট ও প্যাটেন্ট-জনিত সমস্যায় রেড হ্যাট লিনাক্সে অনেক সুবিধাই ছিলো না। উদাহরণস্বরূপ, এমপিথ্রি সমর্থন রিদমবক্স ও এক্সএমএসএস দুটোতেই বন্ধ থাকতো।
শিব কোহ জেলা
শিব কোহ আফগানিস্তানের ফারাহ প্রদেশের একটি জেলা। ২০০৫ সালের জানুয়ারীতে অনুষ্ঠিতব্য আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩২৫,০০০ জন এর মত। এখানকার জনসংখ্যা প্রায় ৭০% পশতুন এবং ১৫% তাজিক, অন্যান্য জাতিগত গোষ্ঠী সহ অন্যান্য সম্প্রদায়ের কিছু সংখ্যক লোকজন বসবাস করে থাকেন। ২০১৭ সালের অক্টোবর তারিখে এই জেলাটি তালেবানের নিয়ন্ত্রনে আসে।